Bashar Asad partiyasi a’zosi bo‘lgan Xadih al-Abbos Suriya parlamentining yangi spikeri etib tanlandi va bu lavozimni egallagan birinchi ayol bo‘ldi, deb xabar bermoqda Associated Press. 58 yoshli al-Abbosga milliy yig‘ilishning birinchi sessiyada ko‘pchilik ovoz berildi. Ma’lum qilinishicha, yangi spiker qishloq xo‘jaligi mashinasozligi sohasida doktorlik darajasiga ega. Bundan tashqari, al-Abbos Daur-az-Zordagi Al-Furat universitetining professori hisoblanadi.